09/02/2015 | Administración LocalMunicipal
Cambre
Notificación de expediente de orde de execución 2014/I002/120

Téndose intentada sen efecto a notificación da resolución da concelleira delegada da Área de Urbanismo e Medio Ambiente número 2491/2014, de data 21/11/2014, en relación co expediente de orde de execución número 2014/I002/120 e de conformidade co artigo 59.5 da Lei 30/1992, de réxime xurídico das administracións públicas e do procedemento administrativo común, procédese a súa práctica mediante anuncio no Boletín Oficial da Provincia para coñecemento dos interesados: Primeiro. –Desestimar as alegacións presentadas por don Mario Santiago Del Boz Diez Quijada, xa que quedou constatado que as obras denunciadas foron realizadas con posterioridade ao ano 2010, tal como se pode constatar nas ortofotos aportadas na acta de inspección remitida pola Axencia de Protección da Legalidade Urbanística que obran no presente expediente. Segundo. –Ordenar a don Jesús López Pérez e a dona Zorica Manjavacas Norza que procedan a demoler, dentro do prazo de 1 mes, a contar a partir do día seguinte ao da notificación da presente resolución, as obras realizadas na finca sita en Apartada, n.º 9, San Lourenzo de Meixigo, consistentes nunha construcción auxiliar e tres cobertizos sen licenza, ao non ser legalizables, xa que a finca está clasificada como solo rústico de protección ordinaria e ten unha superficie de 1.281 m2, inferior aos 3.000 m2, que exixe o artigo 44.1 a) da Lei 9/2002, do 30 de decembro de ordenación urbanística e protección do medio rural de Galicia para as actividades constructivas non residenciais, de acordo co disposto polo artigo 209 apartado 3 a) da Lei 9/2002 de ordenación urbanística e protección do medio rural de Galicia e 54 e seguintes do Regulamento de disciplina urbanística de Galicia. Terceiro. –Advertir aos interesados de que se transcorrido dito prazo non se levara a efecto a demolición ordenada, se procederá pola Administración municipal á execución subsidiaria da mesma a costa do interesado ou á execución forzosa mediante a imposición de multas coercitivas, reiterables mensualmente ata logra-la execución polo suxeito obrigado, en contía de 1.000 a 10.000 euros cada unha., de acordo co artigo 209.6 da Lei 9/2002 de Ordenación Urbanística e Protección do Medio Rural de Galicia, promulgándose para isto a oportuna Resolución da Alcaldía. Cuarto. –Dar conta da presente ó Encargado de Obras a través da plataforma de administración electrónica AL SIGEM para que vixíe o cumprimento do acordado e comunique o que proceda a esta concellería. Esta resolución, de conformidade co establecido no artigo 109 da Lei 30/1992, pon fin á vía administrativa. A teor do establecido nos artigos 107 e 116 da citada lei poderá recorrerse potestativamente en reposición ou impugnala directamente ante a xurisdición contencioso-administrativa. O prazo para interpoñer o recurso de reposición é dun mes a contar dende o día seguinte á recepción da presente notificación e deberá presentalo ante o mesmo órgano que o ditou (artigo 117 da Lei 30/1992). O prazo para interpoñer o recurso contencioso-administrativo é de dous meses, a contar dende o día seguinte ao recibo da presente notificación e deberá presentalo perante o Xulgado do Contencioso-Administrativo da Coruña ou a Sala do Contencioso-Administrativo do Tribunal Superior de Xustiza de Galicia (segundo a distribución competencial establecida nos artigos 8 e 10 da Lei 29/1998, de 13 de xullo, reguladora da Xurisdición contencioso-administrativa); todo isto sen perxuizo de que poida exercitar, de ser o caso, calquera outro que estime procedente. Cambre, 30 de xaneiro de 2015. A concelleira delegada da Área de Urbanismo e Medio Ambiente P. D. (R. A. n.º 1000/2011, de 17 de xuño) Rocío Vila Díaz